CELEX: 22013D0018
Language: fi
Date: 2013-02-01 00:00:00
Title: ETA:n sekakomitean päätös N:o 18/2013, annettu 1 päivänä helmikuuta 2013 , ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamisesta

30.5.2013   
            
            
               FI
            
            
               Euroopan unionin virallinen lehti
            
            
               L 144/23
            
         ETA:NSEKAKOMITEAN PÄÄTÖS
   N:o 18/2013,
   annettu 1 päivänä helmikuuta 2013,
   ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 ja 101 artiklan,
   sekä katsoo seuraavaa:
   
               (1)
            
            
               Sähköistä laskutusta käsittelevän eurooppalaisen sidosryhmäfoorumin perustamisesta 2 päivänä marraskuuta 2010 annettu komission päätös 2010/C 326/07 (1) olisi otettava osaksi ETA-sopimusta.
            
         
               (2)
            
            
               Jotta ETA-sopimus toimisi moitteettomasti, sen pöytäkirjaa 37 olisi laajennettava sisältämään komission päätöksellä 2010/C 326/07 perustettu sähköistä laskutusta käsittelevä eurooppalainen sidosryhmäfoorumi, ja ETA-sopimuksen liite IX olisi muutettava kyseiseen foorumiin osallistumista koskevien yksityiskohtaisten sääntöjen määrittelemiseksi.
            
         
               (3)
            
            
               ETA-sopimuksen liite IX ja pöytäkirja 37 olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä IX olevan 31ec kohdan (komission päätös 2010/578/EU) jälkeen kohta seuraavasti:
   
               ”31ed.
            
            
               
                  32010 D 1203(02): komission päätös 2010/C 326/07 annettu 2 päivänä marraskuuta 2010, sähköistä laskutusta käsittelevän eurooppalaisen sidosryhmäfoorumin perustamisesta (EUVL C 326, 3.12.2010, s. 13).
               Yksityiskohtaiset määräykset EFTA-valtioiden osallistumisesta sopimuksen 101 artiklan mukaisesti:
               Jokainen EFTA-valtio voi nimetä edustajan, joka osallistuu sähköistä laskutusta käsittelevän eurooppalaisen sidosryhmäfoorumin kokouksiin tarkkailijana.”
            
         2 artikla
   Lisätään ETA-sopimuksen pöytäkirjaan 37 (luettelo, josta määrätään 101 artiklassa) kohta seuraavasti:
   
               ”38.
            
            
               Sähköistä laskutusta käsittelevä eurooppalainen sidosryhmäfoorumi (komission päätös 2010/C 326/07)”.
            
         3 artikla
   Komission päätöksen 2010/C 326/07 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   4 artikla
   Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (2).
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 1 päivänä helmikuuta 2013.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL C 326, 3.12.2010, s. 13.
   
      (2)  Valtiosäännön asettamista vaatimuksista ei ole ilmoitettu.